Ispaniyada general Frankoning oxirgi haykali o‘z joyidan olib tashlandi (foto+video)

Ispaniyada general Fransisko Frankoga qo‘yilgan va buzib tashlanmagan eng oxirgi haykal demontaj qilindi. Bu haqda BBC xabar berdi.

O‘rta Yer dengizi yaqinidagi Afrika sohilida joylashgan Melilya anklavida haykalni buzib tashlash bo‘yicha ovoz berish jarayoni o‘tkazildi. Ishchilar shaharga kiraverishda qad rostlagan general Franko haykalini demontaj qilishga rozi bo‘ldi va uni joyidan olib tashladi.

 Haykalning olib tashlanishidan avvalgi holati.
Vox partiyasining a’zolari haykalning demontaj qilinishga qarshi chiqib, 1978-yilda o‘rnatilgan mazkur haykaltaroshlik namunasida Franko Rif urushidagi ispan legionining qo‘mondoni sifatida gavdalantirilganini ta’kidladi. Rif urushi 1920-yilda Marokashning berber qabilalariga qarshi nizo sabab yuzaga kelgandi.
Finally: The last statue of dictator Francisco Franco in Spain is removed... (in Melilla) pic.twitter.com/uwWHRAQm9I
— Andrew Stroehlein (@astroehlein) February 23, 2021
General Fransisko Franko Ispaniyani 1939-yildan 1975-yilgacha, ya’ni umrining oxirigacha boshqargan.


Avval La-Korunyadagi Ispaniya sudining dastlabki instansiyasi Fransisko Franko oilasining Paso-de-Meyrasdagi ko‘chmas mulkni davlatga qaytarishi to‘g‘risida qaror qabul qilgandi.